Pɛl 4
Pɛl lenyɛ ti diaal
1
Gaatkä liɛŋɛ ruac guurun.
Tiɛtdɛ kɛ agɔaa kä akɛ
wä lɔɔcdun.
2
Ɣän cä yɛ ka̱m ŋäc ŋɔaani
mi gɔaa,
/cuarɛ ŋi̱i̱cdä päl ruëëc.
3
Mëë ɛ ɣän dhɔl dhɔr gua̱a̱r
kä ɛ ɣän kärɔa kä maar,
4
cuɛ ɣä ŋi̱eec wëë i̱,
“Tit rieetkä ti̱ti̱ kɛ lɔcdu,
käp kɛn luëëkä ti̱ti̱ bi tëk.
5
/Cu kɛ päl ruëëc kä /cu rɔ
ri̱t go̱lä,
kä ruaacnikä ti̱ti̱.
Jek ŋäc ŋɔaani
kä jek tiit lɔaac.
6
/Cu ŋäc ŋɔaani päl ruëëc,
bɛ ji̱ tit.
Nhɔkɛ bɛ ji̱ gaŋ.
7
Ŋäc ŋɔaani lenyɛ ti diaal,
kɛ kui̱c ɛmɔ jek ŋäc ŋɔaani,
kä tɔ̱ diaal tɔ̱ bi jek tɔ̱,
jek tiit lɔaac.
8
Luthni jɛ,
bɛ ji̱ kap nhial,
bɛ ji̱ moc luth mi wi̱i̱
jɛ wä ka̱n.
9
Ba ŋäc puthä mi gɔaa wi̱i̱du,
bɛ ji̱ moc kɛ cär ti ŋuan.”
10
Gatdä liŋ ruacdä kä nhɔk ɛ,
dɔ̱ŋ bi run teekädu ŋuan.
11
Ɣän cä ji̱ ŋi̱eec kɛ duɔ̱ɔ̱p pɛlä.
Cä ji̱ nyuɔ̱th duɔ̱ɔ̱p cuŋni.
12
Mi wi̱i̱ wä ja̱l,
thilɛ mi bi ji̱ gaŋ.
Kä mi wi̱i̱ wä riŋ,
/ci kɔ̱th bi kɔ̱thikä.
13
Tit ruac,
cu jɛ päl duɔ̱th.
Kä gaŋɛ ɛ jɛn la
tëkdu mɔ.
14
/Cu duɔ̱ɔ̱p ji̱ dueeri guur,
kä cu duɔ̱ɔ̱p ji̱ jiäkni guur.
15
/Cu jɛ guur, pälɛ.
Ri̱t rɔ thi̱n,
wër kɛ duɔ̱ɔ̱p mi dɔ̱ŋ.
16
Kɛ ɣöö /cikɛ nin ɛ ni mi
cikɛ duer la̱t.
La jinkɛ amäni mi ca
raan moc kɛ riɛk.
17
Kä la̱t dui̱rä thia̱kɛ kä kɛ
ce̱tdɛ kɛ
mi̱eth kua̱n kɛnɛ ma̱th kɔŋä.
18
Kä duɔ̱ɔ̱p ji̱ cuŋni ce̱tdɛ
kɛ buay ɣɔaa,
min la buɔy amäni cäŋ däär.
19
Kä duɔ̱ɔ̱p ji̱ dueeri ce̱tdɛ
kɛ muth mi col ɛ cuc,
kä kui̱c kɛn mɔ kɔ̱th kɛn
kɔ̱a̱a̱th ikä kɛ jɛ mɔ.
20
Gatdä tit ruacdä,
liŋ ruacdä agɔaa.
21
/Cu kɛ jak kä mi bikɛ
jiɛɛn waaŋdu,
titkɛ rɛy lɔaacdu.
22
Kɛ ɣöö muɔckɛ nɛy tin
cakɛ jek tëk,
kä moocɛ kɛ pual pua̱a̱ny.
23
Kä min di̱t ni jɛn
tit nikɛ a bum kɛ rɛy
lɔaacdu,
kɛ ɣöö ɛ pul teekä.
24
Kä /cu ruac däkä lat,
ɛ laat jiäkni nɔ̱a̱n kɛ ji̱.
25
Kä guic ni nhiamdu,
/cu guäyni guic go̱lä.
26
Kä tit duɔ̱pdu agɔaa
kɛ ɣöö bi dupku
diaal cu gɔw.
27
Kä /cu rɔ ri̱t cuëëc kiɛ caam.
Kä tit rɔ kä jiäk.
